== Baggrund og uddannelse ==
Tyge Rothe var en yngre halvbroder til [[etatsråd]] [[Casper Peter Rothe]], men ældste søn af faderens andet ægteskab, med Kirstine Margrethe født Tygesen (død [[1746]]), blev født i [[Randers]] 16. januar 1731. Allerede i sit 14. år ([[1744]]) blev han student fra [[Slagelse Gymnasium og HF|Slagelse Skole]] og tog tre år efter [[teologisk attestats]]. Hans yndlingsfag var dog ikke [[teologi]], men [[historie]] og [[filologi]]. Han blev huslærer, først for en [[Thura]], derefter for en [[Juel]]; denne sidste fulgte han som [[hovmester]] til [[Sorø]]. Han attråede inderligt at få lejlighed til at rejse i udlandet. I den hensigt skrev han nogle franske breve om forskellige emner og overrakte [[Johann Hartwig Ernst von Bernstorff|J.H.E. Bernstorff]] dem med bøn om at hjælpe ham til det ønskede mål, for at han derefter kunne søge et embede i staten. Hans henvendelse var ikke forgæves; der bevilgedes ham et rejsestipendium på tre år, i det han forpligtedes til at følge en foreskrevet rejseplan.
Historie Lister_over_personer Videnskab Organisationer